הפסטיבל הבינלאומי לקולנוע גאה

הפסטיבל הבינלאומי לקולנוע גאה (ידוע גם בכינויו באנגלית: TLVFest) הוא פסטיבל סרטי קולנוע המתקיים בתל אביב פעם בשנה בחודש אוקטובר, נמשך עשרה ימים, ומוקדש כולו לסרטים להט"ביים - סרטים של יוצרים ויוצרות העוסקים בנושאי לסביות, הומוסקסואליים, טרנסקסואלים וביסקסואלים. במהלך ימי הפסטיבל משולבות הקרנות של מגוון סרטים שרובם אינם מיועדים להפצה בישראל לצד מפגשים עם יוצרי קולנוע מישראל ומחו"ל, סדנאות ופרויקטים מיוחדים. לצד הקרנת סרטים מהעולם, הפסטיבל שם דגש על עידוד היצירה הישראלית המקורית, מקיים תחרות לסרטים ישראלים קצרים נושאת פרסים ונותן במה לאמנים ויוצרים מקרב קהילת הלהט"ב. הפסטיבל נוסד בשנת 2006, פרי יוזמתם וניהולם המשותף של במאי הקולנוע יאיר הוכנר ושל גדי לשמן. הוא החל את דרכו באולמות ההקרנה הפרטיים שבחנות האוזן השלישית בתל אביב-יפו. בשל הצלחתו הרבה, עבר הפסטיבל בשנה שלאחר מכן לסינמטק תל אביב. החל משנתו השנייה מנוהל הפסטיבל על ידי יאיר הוכנר. בשנתו החמישית של הפסטיבל ליוותה את האירוע לראשונה נציגות רשמית של עיריית תל אביב-יפו ושל הכנסת, בדמות חבר הכנסת ניצן הורוביץ. כמו כן נכחו בפסטיבל נציגים של קרן הקולנוע הישראלי וקרן יהושע רבינוביץ לאמנויות תל אביב. הקרן החדשה לקולנוע וטלוויזיה סרבה לסייע במימון הפסטיבל. במהלך שנות קיומו התארחו בפסטיבל מאות במאי, מפיקי ושחקני קולנוע מהעולם (כגון ברוס לה ברוס, כריסטין ואשון ומינק סטול (אנ')) והוצגו בו סרטי קולנוע ישראלי בהקרנות בכורה עולמיות וסרטים נוספים (כגון "אני אוהב אותך פיליפ מוריס") בהקרנות בכורה ארציות. לפי אתר הפסטיבל, האירוע נתקל מדי שנה בקשיים בגיוס חסויות, שכן חברות רבות חוששות לתת לפסטיבל חסות מסחרית מחשש שהציבור החרדי והדתי יחרים את מוצריהם או שירותיהם. בשנת 2015, המליצה המועצה הישראלית לקולנוע במשרד התרבות והספורט, לקצץ כ-40% מתקציב פסטיבל. בשנת 2017, מספר אורחי הפסטיבל ביטלו את הגעתם לפסטיבל, לאחר לחצים שהפעילה תנועת ה-BDS. בשנת 2017, הודיע יאיר הוכנר על פרישתו מתפקידו כמנהל הפסטיבל. ניהול הפסטיבל הופקד בידיו של המפיק גיל סימה. בשנת 2020, בעקבות מגפת הקורונה, נדחה הפסטיבל מחודש יוני והתקיים בחודש נובמבר בצורה מקוונת ומאז הוא מתקיים בחודש אוקטובר. 52 ימי שלישי (אנ') אני אוהב אותך פיליפ מוריס גאווה ג'ו ובל דג מחוץ למים החברים של ויולט הסיפור של יוסי חוקי המשחק (אנ') יפן יפן למות כמו גבר נגד הזרם (אנ') פאקינג דיפרנט תל אביב פנטום פעמון רוח חרישי שבתאי בנסיגה מרסי (אנ') שירת הברבור 15 שנה הגר הקולנוע הקווירי החדש אתר האינטרנט הרשמי של הפסטיבל הבינלאומי לקולנוע גאה נמרוד דביר, סקס אחר: על פסטיבל הקולנוע גאה, באתר nrg‏, 21 ביוני 2010 מעיין יחבס ונעמה רק, "לשבור את הקרח" יוקרן בהשקת התוכנייה של פסטיבל הקולנוע הגאה, Time Out תל אביב, 30 באפריל 2014 נירית אנדרמן, מה מעיק על מנהל פסטיבל הקולנוע הגאה ולמה הוא פרש?, באתר הארץ, 3 בינואר 2018 הפסטיבל הבינלאומי לקולנוע גאה, ברשת החברתית פייסבוק הפסטיבל הבינלאומי לקולנוע גאה, ברשת החברתית אינסטגרם הפסטיבל הבינלאומי לקולנוע גאה, במסד הנתונים הקולנועיים IMDb (באנגלית) מרב יודילוביץ', "מה שקורה על המסך זה אקט פוליטי", באתר ynet, 23 ביוני 2010 נירית אנדרמן, מועצת הקולנוע ממליצה לקצץ כ–40% בתקציב פסטיבל הקולנוע הגאה, באתר הארץ, 14 במרץ 2015 ליאור אלפנט, אין גאווה בקיצוץ, באתר "העוקץ", 6 באפריל 2015 איתי שטרן, גל ביטולים לפסטיבל הקולנוע הגאה בעקבות לחצים מהבי־די־אס, באתר הארץ, 29 במאי 2017 ‏Wave of Boycotts Hits Israeli LGBT Film Festival as International Artists Heed Palestinian Call to Respect Picket Line,‏ 2 ביוני 2017 נירית אנדרמן, יאיר הוכנר פורש מניהול פסטיבל הקולנוע הגאה TLVfest, באתר הארץ, 21 בדצמבר 2017 נירית אנדרמן, מה מעיק על מנהל פסטיבל הקולנוע הגאה ולמה הוא פרש?, באתר הארץ, 3 בינואר 2018 חן משגב, כדי שתוכל לרקוד לצלילי דונה סאמר במועדון, באתר "העוקץ", 17 בדצמבר 2014 נירית אנדרמן, געוואלד, יש הומואים בירושלים, באתר הארץ, 30 ביוני 2006